ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΣΕΡΡΩΝ ΧΡΥΣΟ 11-01-2019

ΔΗΜΟΣ ΕΜΜΑΝΟΥΗΛ ΠΑΠΠΑ ΑΡ. ΠΡΩΤ. :276

# ΠΕΡΙΛΗΨΗ ΔΙΑΚΗΡΥΞΗΣ ΔΗΜΟΠΡΑΣΙΑΣ

Ο Δήμαρχος του Δήμου Εμμανουήλ Παππά Ν. Σερρών

Δ ι α κ η ρ ύ τ τ ε ι ό τ ι:

Ο Δήμαρχος Εμμανουήλ Παππά διακηρύσσει συνοπτικό διαγωνισμό επιλογή αναδόχου για τη διενέργεια της προμήθειας με τίτλο «**Προμήθεια λαμπτήρων και ηλεκτρολογικού υλικού»** ποσού **22.580,64 €** συν **5.419,36 € Φ.Π.Α. ( 24% ),** δηλαδή συνολικά στο ποσό των **28.000,00 ευρώ €** με Φ.Π.Α., με τις διατάξεις του Ν.4412/2016 και σύμφωνα με την αριθμ. 25/2018 μελέτη του τμήματος τεχνικών υπηρεσιών, με το κριτήριο της πλέον συμφέρουσας από οικονομική άποψη προσφοράς, βάσει τιμής, για χρονικό διάστημα από την υπογραφή της σύμβασης και μέχρι να εξαντληθούν οι αναγραφόμενες ποσότητες της μελέτης.

Η καταληκτική ημερομηνία παραλαβής των προσφορών είναι η Πέμπτη 24-01-2019 και ώρα 10:00:00

Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Ο κάθε ενδιαφερόμενος μπορεί να συμμετάσχει για το σύνολο του διαγωνισμού.

Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 1 β) του ν. 4412/2016, το ύψος της οποίας ανέρχεται σε ποσοστό 5% επί της αξίας της σύμβασης, εκτός ΦΠΑ, και κατατίθεται πριν ή κατά την υπογραφή της σύμβασης.

Γλώσσα υποβολής προσφορών : Ελληνική

Για περισσότερες πληροφορίες, οι ενδιαφερόμενοι μπορούν να απευθύνονται κατά τις εργάσιμες ημέρες και ώρες στα γραφεία του Δήμου Εμμανουήλ Παππά στο τηλέφωνο 2321352635 (κ. Χρ. Μέλλιου Γραφείο Προμηθειών) .Αντίγραφο της αναλυτικής διακήρυξης και κάθε άλλο σχετικό έγγραφο οι ενδιαφερόμενοι μπορούν να λάβουν από την επίσημη ιστοσελίδα του Δήμου Εμμ.Παππά http:// emm.pappa.gr .

Ο ΔΗΜΑΡΧΟΣ

ΔΗΜΗΤΡΙΟΣ Π. ΝΟΤΑΣ